Sierra de l'Algarbe

La sierra de l'Algarbe ye un releu de los Monts Universals con dirección N-S adintro de la Serranía d'Albarracín y de la branca castellana de lo Sistema Iberico.

Se situa a l'ueste de las muelas de Val de Cuenca y Saldón y a lo nord-ueste de la sierra de Chabalón.

 Toponimia 
L'oronimo sierra de L'Algarbe u sierra d'El Galbe se relaciona con l'antiga heredat u masada medieval dita Algarbe u L'Algarbe, una de las pocas con nombre arabe de la redolada Juan Manuel Berges Sánchez: Actividad y estructuras pecuarias en la Comunidad de Albarracín (1284-1516). Editor: CECAL, 2007. p 245, p 248.. Esta heredat ha dau nombre a lo barranco de L'Algarbe y a una partida de lo nord-este de lo termin municipal de Terrient a on que se troba lo casal despoblau de Molinos d'Algarbe.

 Orografía 
La principal altaria ye l'alto de l'Algarbe con 1.583 m y a bel 1 km a lo norte de Terrient. Un atra altaria important ye l'alto de Sant Quílez.

 Hidrografía 
La versant ueste de la sierra de l'Algarbe desaugua enta lo barranco de l'Algarbe (tributario de lo río de la Fuent d'el Berro), la versant ente lo fa en barrancos que complegan en lo barranco de Mierla (tributario de lo río Guadalaviar).

 Superficie por municipios 
La superficie de la sierra de l'Algarbe ye en lo termin municipal de Terrient.

 Cheolochía 
Los materials cheolochicos representaus en la sierra de l'Algarbe son d'edat churasica y cretacia en contacto mecanico por meyo de fallas Instituto Geológico y Minero de España: Mapa Geológico de España E 1:50.000. Terriente. Servicio de publicaciones de Ministerio de Industria y Energía..

Los materials churasicos son los Sallagons de Sot de Chera (Oxfordián), y las Calsineras con oncolitos de Figueruelas (Kimmeridgián), que resaltan topograficament en forma de muela.

Los materials cretacios son las Calsineras dolomiticas de Nuévalos (Cenomanián), las Calsineras nodulosas de Monterd (Turonián), y las Calsineras bioclasticas de Charaba (Turonián). Estas zagueras son muito masivas y que dan un resalte caracteristico en terreno José Luis Peña Monné, Miguel Sánchez Fabre, María Victoria Lozano Tena: Las formas de relieve de la Sierra de Albarracín. Centro de Estudios de la Comunidad de Albarracín, 2010, p 34..

 Referencias 

 Bibliografía 
 Pedro Manuel Artigot Martínez (coordinador): Red natural de Aragón. nº 20, Sierra de Albarracín. Prames, 2007.
 Instituto Geológico y Minero de España: Mapa Geológico de España E 1:50.000. Terriente. Servicio de publicaciones de Ministerio de Industria y Energía.

Categoría:Serranía d'Albarracín
Algarbe
Algarbe
Algarbe